**Armando Broja** (s. 10. syyskuuta 2001 Slough) on englantilaissyntyinen albanialainen jalkapalloilija. Hän edustaa Englannin Valioliigassa pelaavaa Chelseaa. Pelipaikaltaan hän on hyökkääjä.

Seurajoukkueura
---------------

### Alkuvaiheet

Broja syntyi ja kasvoi Sloughissa. Hänen vanhempansa olivat albanialaisia siirtolaisia Koplikin kaupungista. Broja liittyi Chelsean junioriakatemiaan vuonna 2009 pelattuaan ensin kaksi vuotta Tottenham Hotspurin junioriakatemiassa. Broja teki ensiesiintymisensä Chelsean edustusjoukkueessa 8. maaliskuuta 2020 Englannin Valioliigan ottelussa Evertonia vastaan, jossa hän tuli vaihdosta kentälle Olivier Giroudin tilalle ottelun 86. minuutilla.

### Vitesse (2020–2021)

Elokuussa 2020 Broja siirtyi kauden 2020–2021 kattavalla lainasopimuksella alankomaalaiseen Vitesseen. Hän teki ensimmäisen maalinsa Vitessessä 19. syyskuuta 2020 Eredivisien ottelussa Sparta Rotterdamia vastaan. Kaudella 2020–2021 hän pelasi Eredivisiessä 30 ottelua ja oli joukkueensa paras maalintekijä yhdessä Loïs Opendan kanssa kummankin tehdessä sarjassa 10 maalia. KNVB-cupissa hän pelasi neljä ottelua, joissa hän teki yhden maalin. Hän myös antoi yhden maalisyötön tappiollisessa KNVB-cupin loppuottelussa Ajaxia vastaan.

### Southampton (2021–2022)

Broja siirtyi elokuussa 2021 vuoden mittaisella lainasopimuksella valioliigaseura Southamptoniin. Hän pelasi kaudella 2021–2022 Southamptonissa 32 valioliigaottelua, joissa hän teki kuusi maalia. FA Cupissa hän teki yhden maalin ja Englannin liigacupissa kaksi maalia.

### Paluu Chelseaan (2022–)

Broja palasi Chelseaan kaudeksi 2022–2023 ja syyskuussa 2022 hän allekirjoitti seuran kanssa vuoteen 2028 ulottuvan jatkosopimuksen.

Broja debytoi Mestarien liigassa 6. syyskuuta 2022 alkulohko-ottelussa Dinamo Zagrebia vastaan ja ensimmäisen maalinsa Chelsean pelaajana Broja teki 8. lokakuuta 2022 Valioliigassa Wolverhampton Wanderersia vastaan.

Maajoukkueura
-------------

Broja on edustanut maajoukkuetasolla Albaniaa vuodesta 2019 lähtien. Hän sai useita kutsuja edustaa juniorimaaotteluissa synnyinmaataan Englantia, joista hän kieltäytyi.

Albanian A-maajoukkueessa Broja teki ensiesiintymisensä 7. syyskuuta 2020 Kansojen liigan ottelussa Liettuaa vastaan. Ensimmäisen maalinsa Albanian maajoukkueessa Broja teki 5. syyskuuta 2021 MM-karsintaottelussa Unkaria vastaan.

Lähteet
-------

1. 1 2 3 4 5 6 7 8 9  Armando Broja Transfermarkt-sivustolla (englanniksi)
2. 1 2  Bernstein, Joe: Meet the Albanian striker who hails from... Berkshire! Chelsea's Armando Broja was born in Slough and admits facing England will be special as he bids to down Gareth Southgate's men in their World Cup qualifier *The Daily Mail*.  27.3.2021. Viitattu 24.1.2024. (englanniksi)
3. 1 2  Koçi, Ernest: Heroi nga Kopliku, kush është Armando Broja? 20-vjeçari i lindur në Londër që refuzoi të luante për Anglinë *Shqiptarja*.  10.10.2021. Viitattu 24.1.2024. (albaniaksi)
4. ↑  Marsh, Dan: Armando Broja details incredible story behind transfer that saw him leave Tottenham for Chelsea *The Daily Mirror*.  30.9.2022. Viitattu 24.1.2024. (englanniksi)
5. ↑  Maiden loan move for young forward *chelseafc.com*.  21.8.2020. Chelsea Football Club. Viitattu 24.1.2024. (englanniksi)
6. ↑  Saints seal Broja loan deal *southamptonfc.com*.  10.8.2021. Southampton Football Club. Viitattu 24.1.2024. (englanniksi)
7. ↑  New deal for Broja *chelseafc.com*.  2.9.2022. Chelsea Football Club. Viitattu 24.1.2024. (englanniksi)

Chelsea – Englannin Valioliiga
1 Sánchez |
2 Disasi |
3 Cucurella |
5 Badiashile |
6 Thiago Silva |
7 Sterling |
8 Fernández |
10 Mudryk |
11 Madueke |
13 Bettinelli |
14 Chalobah |
15 Jackson |
16 Ugochukwu |
17 Chukwuemeka |
18 Nkunku |
19 Broja |
20 Palmer |
21 Chilwell |
23 Gallagher |
24 James |
25 Caicedo |
26 Colwill |
27 Gusto |
28 Petrović |
29 Maatsen |
31 Sarr |
33 Fofana |
36 Washington |
45 Lavia |
47 Bergström |
Manageri Pochettino